# name
Presentació de llibres: Dret de successions: teoria i casos i Dret de família: teoria i casos, de Jaume Tarabal [vídeo]

# metadata.dc.contributor[].value
Universitat de Barcelona. CRAI Biblioteca de Dret

# metadata.dc.description[].value
Podeu consultar els llibres ressenyats en el recurs relacionat

# metadata.dc.description.abstract[].value
Jaume Tarabal Bosch, coautor de les dues obres, és professor Agregat de Dret Civil de la Universitat de Barcelona des de 2019. Doctor Europeu de Recerca (Alma Mater Studiorum-Università di Bologna, 2009). També és Vicedegà de relacions institucionals i transferència de la Facultat de Dret. Ha desenvolupat tasques de recerca a diverses universitats europees. Les seves principals línies d'investigació són el dret de garanties mobiliàries, el dret de successions i la mediació civil i mercantil, amb diverses publicacions d'impacte en cadascun dels àmbits.

# metadata.dc.description.abstract[].value
Dret de successions: teoria i casos és un manual de teoria i casos per a l’estudi del Dret civil de successions vigent i aplicable a Catalunya. L'objecte d’estudi fonamental és el Llibre quart del Codi Civil de Catalunya, relatiu a les successions, per bé que els temes no s’aborden necessàriament seguint-ne la sistemàtica, sinó l’ordre que s’ha considerat pedagògicament més eficient.Aquesta tercera edició apareix en un moment en què estan en tramitació diverses reformes que afectaran el Llibre quart CCCat.

# metadata.dc.description.abstract[].value
Dret de família: teoria i casos és un manual de teoria i casos per a l'estudi del Dret de família vigent i aplicable a Catalunya. L'objecte d'anàlisi és el Títol tercer del llibre segon del Codi civil de Catalunya, així com la legislació estatal pel que fa a les matèries de Dret de família sobre les que l'Estat té competència exclusiva o sobre les que la Generalitat de Catalunya no ha desenvolupat la seva competència legislativa. L'obra combina teoria i pràctica. El plantejament de casos precedeix l'exposició teòrica de la matèria que, al seu torn, va seguida dels comentaris relatius a les distintes qüestions que suggereixen els casos, els quals no es pretenen resoldre de manera incontrovertible. Si escau, aquests comentaris incorporen referències jurisprudencials, que es presenten plenament contextualitzades dins l'explicació.

# metadata.dc.rights[].value
cc-by (c) Universitat de Barcelona. CRAI, 2024

# metadata.dc.title[].value
Presentació de llibres: Dret de successions: teoria i casos i Dret de família: teoria i casos, de Jaume Tarabal [vídeo]